ኣብቲ ዝሓለፈ ወርሒ ጥቅምቲ፡ ስዑዲ ዓረብ ብዘካየደቶ መጥቃዕቲ ቦንባ 140 ሰባት ሞይቶም። ኣብ ሞንጎ ክልቲኦም ሓይልታት ንክልተ ዓመትን መንፈቕን ዝተኻየደ ጎንጺ ጠጠዉ ከብል ውድብ ሕቡራት ሃገራት ዝመርሖ ዉዕሊ ሰላም እውን ኣይተዓወተን። ብዙሓት ድሕሪ ምሟቶም፡ ደገፍቲ መንግስቲ ዓብዱሮቦ መንሱር ሃዲ ዝኾኑ ሓይልታት፡ ኣብ ዓደን ዝካየድ ዝነበረ ተቓውሞ ጠጠዉ ከምዝብል ገይሮም። እንተኾነ ኣብ የመን ዝነጥፍ ኣልቃዒዳን ዕጡቓት ጂሃድን ጉጅለ ዳዕሽን፡ ነቲ ዘሎ ዘይምርግጋእ ተበሊጾም ብርክት ዝበላ ከባቢታት ብምቁጽጻር መንግስቲ ተቖጻጺሩዋ ኣብ ትበሃል ከተማ ኤደን መጥቃዕቲ ክፍጽሙ ጸኒሖም። ሕዳር 2017 ተቓወምቲ ሖቲ ናብ ሪያድ ሚሳይል ወንጪፎም። ብድሕሪኡ ስዑዲ ዓረብ እትመርሖ ልፍንታዊ ኪዳን ንመስመር ባሕርን ኣየርን የመን ዓጽዩዎ። ልፍንትን ምፍልላይን ዓሊ ዓብደላ ሳልሕን ዕጡቓት ሖቲን ምንጪ ስእሊ, AFP መግለጺ ስእሊ, ደቡብን ሰሜንን ክፋላት የመን ክወሃሃዳ ወሲነን እቲ ኣብ ሞንጎ ዕጡቓት ሖቲን ደገፍቲ ዓሊ ዓብደላ ሳልሕን ዝነበረ ልፍንቲ ብዙሕ ግዜ ምውጣጥ ዝዓብለሎ ስልታዊ እዩ ነይሩ። ኣብ መወዳእታ ወርሒ ጥቅምትን መጀመርታ ሕዳርን ከኣ ብዝያዳ ተጋዲዱ። ብ29 ሕዳር ኣብ ሰንዓን ካልኦት ከባቢታትን ኣብ ሓድሕዶም ግጭት ተላዒሉ። ብ 2 ሕዳር ዓሊ ዓብደላ ሳልሕ ኣብ ሃገራዊ ተሌቪዥን ቀሪቡ፡ ልፍንታዊ ኪዳን ስዑዲ ዓረብ መጥቃዕቲ ነፈርቲ ጠጠዉ እንተቢሉ ምስ ስዑዲ ሓድሽ ምዕራፍ ርክባት ክፈጥር ከምዝኽእል ሓቢሩ። ኣይደንጎየን ግን ትማሊ 04 ታሐሳስ ብምሊሻ ሖቲ ተቐቲሉ። ንዓለም ጉዳይ የመን እንታይ የገድሳ?
